
Insche Tag, OS Aletsch
									
Nu halb im Tröjm sitz’ ich am lüüte Früästuckstisch 	
Und merke gad, dass wieder Mäntag isch 
Ob mit d‘m Bus, d‘m Zug, d‘m Bähnli oder z‘ Füess
Alls isch unerwägs, es git hiä und da en Grüess
Der Gong der liitet ich gaa ind Schüäl
Gseh mini Klass und zäme chunts güet

Hitte isch insche Tag
Wier welle nit va Wolka 7 drab 
In jedem Fach geits ab
Das isch insche Tag 
Hitte isch insche Tag						
Alles glingt, wier rüüme alles ab
Ufe erschte Schlag 
An inschem Tag			

Im erschte Lager siwer immer früäh erwacht
Und Disco hei wer kä bis spat ind Nacht
Im zweite Jahr da heiwer vill Projekti gmacht
Egal was, wier hei immer zäme glacht  
Ds drittisch Jahr chunt schnäller wa gahnt
Langsam wird’s ärnscht, di Züäkunft isch giplant

Refrain

Miine Chopf isch läär der vo andre no fiil läärer
uf minem Blatt gseht der Lehrer nur no Fähler
D Lehrpersone sägent „Tüä di binäh
will susch müäsich dier wieder en Itrag gäh!“

Sienta stimmts sienta tüäni tumm
Und sienta haut mich der Fruscht voll um 
Ob Lehr oder Schüäl das spilt kei Rolla
Am Schluss heiwer alles unner Kontrolla

Hitte isch insche Tag / Insche Tag
Alles das passiert an inschem Tag

Refrain

Zäme geits ab, an inschem Tag

